கடந்த மாதம் 7-ம் தேதி, தமிழகத்திலேயே முதன்முறையாக கை மாற்று அறுவை சிகிச்சையை வெற்றிகரமாகச் செய்து முடித்தார்கள் சென்னை ஸ்டான்லி மருத்துவமனை ஒட்டுறுப்பு அறுவைசிகிச்சைத் துறையைச் (Department of Plastic Surgery) சேர்ந்த மருத்துவர்கள். மூளைச் சாவடைந்த சென்னை மணலியைச் சேர்ந்த வெங்கடேசன் என்பவரின் கைகளை, மின் விபத்தால் தன் இரு கைகளையும் இழந்த திண்டுக்கல் மாவட்டத்தைச் சேர்ந்த நாராயணசாமி என்பவருக்குப் பொருத்தினார்கள். இதற்காக, ஸ்டான்லி மருத்துவமனையில் விழா ஒன்றும் நடைபெற்றது.